Kamu bisa jelasin ke aku soal Kapal selam Jerman U-511 dalam bahasa melayu?

Kapal selam Jerman U-511  ialah sebuah U-boot Jenis IXC milik Kriegsmarine (Tentera Laut) Jerman Nazi semasa Perang Dunia Kedua.  Kapal selam ini mula dibina pada 21 Februari 1941 di limbungan Deutsche Werft di Hamburg sebagai "werk" 307, dilancarkan pada 22 September 1941 dan ditauliahkan pada 8 Disember 1941 di bawah pemerintahan Kapitanleutnant Friedrich Steinhoff.

Selepas menjalani latihan bersama-sama Flotila U-boot Ke-4, dari Mei 1942, U-511 digunakan bagi menguji kemungkinan melancar roket artileri  Wurfkörper 42 dari U-boot.  Dengan kerjasama saudara lelaki pegawai memerintahnya, Ernst Steinhoff dari Pusat Penyelidikan Tentera Darat Peenemünde, sebuah rak berisi enam roket dipasang pada dek dan dilancarkan dengan jayanya sementara kapal selam berada di permukaan dan sambil menyelam pada kedalaman 12 meter.  Walau bagaimanapun, roket tidak berapa tepat dan rak-rak memberi kesan negatif terhadap mengendalian dan prestasi kapal semasa menyelam, dan oleh sebab itu projek dihentikan.

U-boot ini menyertai Flotila U-boot Ke-10 bagi perkhidmatan barisan hadapan pada 1 September 19343.  Dalam peranan ini, U-511 membuat empat rondaan perang, dengan dua rondaan di bawah Kptlt. Steinhoff, dan dua lagi di bawah Kptlt. Fritz Schneewind, dan berjaya menenggelamkan lima kapal dengan berat tuntas sebanyak  dan merosakkan sebuah lagi kapal dengan berat sebanyak .

Kapal selam U-511 dipindahkan kepada Jepun pada 16 September 1943 dan digunakan dalam perkhidmatan Tentera Laut Imperial Jepun sebagai kapal selam RO-500 sehingga ia menyerah diri kepada Pihak Berikat pada bulan Ogos 1945.